**CENTRÁL SZÍNHÁZ Nonprofit Kft. egységes szerkezetű alapító okirata**

ALAPÍTÓ OKIRAT

változásokkal egységes szerkezetben

Alulírott, mint a Fővárosi Törvényszék Cégbíróság által a Cégjegyzékben a Cg. 01-09-917900 számon bejegyzett **CENTRÁL SZÍNHÁZ Színházművészeti Nonprofit Korlátolt Felelősségű Társaság** jogi képviselője tekintettel a Fővárosi Közgyűlés ……../2015. (…….) Főv.Kgy. határozatára, aláírom és ellenjegyzem a változásokkal egységes szerkezetbe foglalt jelen társasági szerződést. (A változások *dőlt* be tűvel szerepelnek.)

**1. A Társaság elnevezése**

1.1 A Társaság cégneve:

**CENTRÁL SZÍNHÁZ Színházművészeti Nonprofit Korlátolt Felelősségű Társaság**

1.2 A Társaság rövidített cégneve:

**CENTRÁL SZÍNHÁZ Nonprofit Kft.**

**2. A Társaság székhelye, elérhetőségei**

2.1 A Társaság székhelye: 1065 Budapest, Révay utca 18.

2.2 A Társaság elektronikus elérhetősége: honlap: [www.centralszinhaz.hu](http://www.centralszinhaz.hu)

*e-mail: admin@centralszinhaz.hu*

**3. A Társaság Alapítója és egyedüli tagja**

3.1 Az Alapító adatai

Név: Budapest Főváros Önkormányzata

Székhely: 1052 Budapest, Városház u. 9-11.

Képviseli: Tarlós István főpolgármester

Adószáma: 15735636-2-41

Magyar Államkincstárnál vezetett törzsadattári nyilvántartási szám: 735638

3.2 Az Alapító pótbefizetésre nem kötelezett.

*3.3 A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23. § (4) bekezdés 16. pontjában meghatározott, művészeti tevékenységet támogató közfeladatai ellátásáról Alapító – a Társaság fennállása alatt – a Társasággal kötött közszolgáltatási (fenntartói) szerződés útján gondoskodik. E szerződésben kerülnek meghatározásra a Társaság használatába ingyenesen adott vagyon-elemek, valamint a működés támogatása.*

**4. A Társaság feladata, célja, jogállása**

* 1. *Az Alapító nonprofit gazdasági társaságot hoz létre, melynek keretében ellátja a Fővárosi Önkormányzat - mint a társadalmi közös szükséglet kielégítéséért felelős szerv - művészeti tevékenységet támogató feladatait. Az ellátandó feladat az Mötv. 23. § (4) bekezdés 16. pontja alapján közfeladatnak minősül. A Társaság e tevékenysége vonatkozásában közhasznú fokozatú nonprofit korlátolt felelősségű társaság.*

4.2 A Társaság tevékenységének és gazdálkodásának legfőbb adatait saját honlapján teszi közzé.

4.3 A Társaság által végzett üzletszerű gazdasági tevékenység kiegészítő jellegű, vállalkozási tevékenységét közhasznú tevékenysége elősegítése érdekében, a Társaság közhasznú céljait nem veszélyeztetve végzi.

4.4 A Társaság gazdálkodása során elért eredményét nem osztja fel, azt a jelen alapító okiratban meghatározott közhasznú tevékenységére fordítja.

4.5 A Társaság közvetlen politikai tevékenységet nem folytat, szervezete pártoktól független és azoknak támogatást nem nyújt.

4.6 A Társaság üzletszerű gazdasági tevékenységet csak a gazdasági társaság cégbejegyzése iránti kérelem benyújtását követően folytathat, a hatósági engedélyhez kötött tevékenységet csak a bejegyzését és a hatósági engedély kézhezvételét követően gyakorolhat.

4.7 A Társaság a központi költségvetésből nyújtott, illetve a 3.3. pontban hivatkozott közszolgáltatási szerződés alapján az Alapítótól kapott támogatás feltételeit és módját írásban kötött szerződésbe foglalja. Az igénybe vehető támogatási lehetőségeket, azok mértékét és feltételeit saját honlapján nyilvánosságra hozza. A Társaság szolgáltatásait bárki igénybe veheti.

4.8 A közhasznú jogálláshoz kapcsolódó kedvezményekre legkorábban a társaság közhasznú jogállása megszerzésének időpontjától jogosult.

4.9 A Társaság a vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások, kivételével - cél szerinti juttatásban nem részesítheti.

4.10 A Társaság bármely cél szerinti juttatását pályázathoz kötheti. Ebben az esetben a pályázati felhívás nem tartalmazhat olyan feltételeket, amelyekből - az eset összes körülményeinek mérlegelésével - megállapítható, hogy a pályázatnak előre meghatározott nyertese van (színlelt pályázat). Színlelt pályázat a cél szerinti juttatás alapjául nem szolgálhat.

4.11 A Társaság váltót, illetve más hitelviszonyt megtestesítő értékpapírt nem bocsáthat ki.

4.12 A Társaság gazdasági-vállalkozási tevékenységének fejlesztéséhez közhasznú tevékenységét veszélyeztető mértékű hitelt nem vehet fel.

4.13 A Társaság köteles a beszámoló jóváhagyásával egyidejűleg közhasznúsági mellékletet készíteni, amelyet a beszámolóval azonos módon köteles letétbe helyezni és közzétenni. A közhasznú szervezet beszámolójába bárki betekinthet, illetve abból saját költségére másolatot készíthet.

**5. A Társaság tevékenysége**

 5.1 A Társaság közhasznú tevékenységei (TEÁOR ’08 szerint):

9001’08 Előadó-művészet (főtevékenység)

9002’08 Előadó-művészetet kiegészítő tevékenység

9004’08 Művészeti létesítmények működtetése

9329’08 Máshova nem sorolható egyéb szórakoztatás, szabadidős tevékenység

9102’08 Múzeumi tevékenység

6820’08 Saját tulajdonú, bérelt ingatlan bérbeadása, üzemeltetés

8532’08 Szakmai középfokú oktatás

8552’08 Kulturális képzés

8559’08 Máshova nem sorolt egyéb oktatás

5.2 A Társaság üzletszerű gazdasági tevékenységei (TEÁOR ’08) szerint:

4719’ 08 Iparcikk jellegű bolti vegyes kiskereskedelem

*4778’08 Egyéb m.n.s. új áru kiskereskedelme*

4799’ 08 Egyéb nem bolti, piaci kiskereskedelem

6832’ 08 Ingatlankezelés

7320’ 08 Piac-, közvélemény-kutatás

7022’ 08 Üzletviteli, egyéb vezetési tanácsadás

7312’ 08 Médiareklám

7420’ 08 Fényképészet

5911’ 08 Film-, video-, televízióműsor-gyártás

5920’ 08 Hangfelvétel készítése, kiadása

9602’ 08 Fodrászat, szépségápolás

1. **A Társaság vagyona**

6.1 A Társaság törzstőkéje 4.500.000,- Ft, azaz Négymillió-ötszázezer forint, amely teljes egészében pénzbeli betétből áll.

6.2 Az Alapító törzsbetétjének értéke forintban és a törzstőke hányadában kifejezve:

Alapító Törzsbetét összege Hányad a törzstőkéből

Budapest Főváros

Önkormányzata 4.500.000 Ft 100 %

6.3 A társaság törzstőkéje: 4.500.000,- Ft, azaz Négymillió-ötszázezer forint, melyből 3.000.000,- Ft 1998-ban, 1.000.000,- Ft 2002-ben, míg 500.000,- Ft 2003-ban került befizetésre a Társaság bank számlájára. A befizetéseket a Társaság a Cégbíróság felé igazolta.

1. **A Társaság legfőbb szerve**

7.1 A Társaság legfőbb szerve hatáskörébe tartozó kérdéskörökben az alapító vezető szerve (továbbiakban: Alapító) dönt. A Társaságnál taggyűlés nem működik.

7.2 Az Alapító kizárólagos hatáskörébe tartozik:

1. *a számviteli törvény szerinti beszámoló jóváhagyása;*
2. *pótbefizetés elrendelése és visszatérítése;*
3. *a felügyelőbizottság tagjainak megválasztása, visszahívása és díjazásának megállapítása;*
4. *az állandó könyvvizsgáló megválasztása, visszahívása és díjazásának megállapítása;*
5. *olyan szerződés megkötésének jóváhagyása, amelyet a Társaság saját tagjával, ügyvezetőjével vagy azok közeli hozzátartozójával [Ptk. 8:1. § (1) bek. 1. pont], illetve élettársával köt;*
6. *a tagok, az ügyvezetők, a felügyelőbizottsági tagok, illetve az állandó könyvvizsgáló elleni követelések érvényesítése;*
7. *a társaság beszámolójának, ügyvezetésének, gazdálkodásának állandó könyvvizsgáló által történő megvizsgálásának elrendelése;*
8. *az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása;*
9. *a társaság jogutód nélküli megszűnésének, átalakulásának elhatározása;*
10. *az Alapító Okirat módosítása;*
11. *a törzstőke felemelésének és leszállításának elhatározása;*
12. *a Társaság üzleti tervének jóváhagyása;*
13. *az 50 Millió Ft értékhatárt meghaladó fizetési kötelezettséget tartalmazó jogügyletek jóváhagyása,*
14. *olyan szerződés jóváhagyása, módosítása, felmondása, amelyet a Társaság a társadalmi közös szükséglet kielégítésére felelős szervvel köt a közhasznú tevékenység folytatásának feltételeiről;*
15. *a beszámoló elfogadásával együtt****,*** *a közhasznúsági melléklet elfogadása;*
16. *a szervezeti és működési szabályzat jóváhagyása;*
17. *a társaság tevékenységi köreinek módosítása*
18. *szabályzat megalkotása az ügyvezető, a felügyelő bizottsági tagok és más az Alapító által meghatározott vezető állású munkavállalók javadalmazása, valamint a munkaviszony megszűnése esetére biztosított juttatások módjának, mértékének elveiről, annak rendszeréről (javadalmazási szabályzat). A szabályzatot az elfogadásától számított 30 napon belül a cégiratok közt letétbe kell helyezni*
19. *az Ügyvezető megválasztása, visszahívása, díjazásának megállapítása, felette az egyéb munkáltatói jogkör gyakorlása*
20. *mindazok az ügyek, amelyeket törvény vagy az Alapító okirat kizárólagos hatáskörébe utal.*

7.3 Az Alapító 15 nappal a döntéshozatalt megelőzően - a megválasztással, és kinevezéssel kapcsolatos ügyek kivételével - köteles az ügyvezető és a Felügyelő Bizottság, valamint a felelős személyek véleményét írásban beszerezni, vagy véleményüket a döntéshozatalt megelőzően ülésen meghallgatni. A vélemény beszerzése során az Alapító köteles döntéseinek tervezetét is tartalmazó írásbeli előterjesztést megküldeni, véleményezés céljából. A véleménykérés a Felügyelő Bizottság és annak tagjai, valamint a felelős személyek részére az ügyvezető útján kerül megküldésre, azok ügyvezető általi kézhezvételét követően, haladéktalanul.

7.4 A véleményezők az Alapító döntései tervezetének kézhezvételét követően kötelesek írásban véleményüket megadni. A Felügyelő Bizottság és annak tagjai – akár eltérő – véleménye, valamint a felelős személy véleménye az ügyvezető útján kerül az Alapítóhoz felterjesztésre. Az ügyvezető a kapott véleményeket haladéktalanul továbbítja az Alapító felé.

*7.5 Az írásbeli véleménynek – halaszthatatlan döntésre vonatkozó vélemény beszerzése esetén is - legalább az Alapító döntése, így különösen a Fővárosi Közgyűlés, vagy az illetékes bizottsági ülésének napjáig meg kell érkeznie az Alapítóhoz, és az ülésen rendelkezésre kell állnia.*

Ügyvezető az Alapító döntéshozatalát követő 15 napon belül köteles gondoskodni az írásos vélemények (ügyvezető és a Felügyelő Bizottság írásos véleménye) valamint az Alapító üléséről készült jegyzőkönyv, illetve annak kivonata, valamint az Alapító határozatának beszerzéséről.

Az ügyvezető ezen iratok nyilvánosságát a 13. fejezetben foglaltak szerint biztosítja.

*7.6 Az Alapító döntéshozó szerve ülésezése, és az előterjesztések rendjét az Alapító Fővárosi Önkormányzat mindenkor hatályos Szervezeti és Működési Szabályzatáról szóló Kgy. rendelete alapján biztosítja.*

7.7 Az Alapító a Társaságra vonatkozó határozatok meghozatalánál, a határozat jellegétől függően, amennyiben az cégjegyzéki adatot is érint, köteles figyelembe venni a cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) eljárási szabályait.

*7.8 Az Alapító, a Ptk-ban és az Alapító Okiratban meghatározott hatáskörében írásban határoz és a döntés az Ügyvezetővel való közléssel válik hatályossá (Ptk. 3:109. § (4)).*

7.9 A Társaság éves beszámolója és a közhasznúsági melléklet elfogadásáról az Alapító vezető szerve évente egyszer - a számviteli törvényben foglaltak betartásával - köteles gondoskodni. A számviteli törvény szerinti beszámolóról és az adózott eredmény felhasználásáról a Társaság legfőbb szerve csak a Felügyelő Bizottság írásbeli jelentésének birtokában határozhat. A Társaság számviteli törvény szerinti beszámolójának valódiságát és jogszabályszerűségét az *állandó könyvvizsgálóval* kell ellenőriztetni. Az *állandó könyvvizsgáló* véleményének meghallgatása nélkül a számviteli törvény szerinti beszámolóról a Társaság legfőbb szerve nem hozhat döntést.

7.10 Az Alapító vezető szerve a társaság működésével kapcsolatos ülésekről és döntésekről köteles jegyzőkönyvet készíteni és nyilvántartást vezetni. A jegyzőkönyvnek (nyilvántartásnak) tartalmaznia kell az Alapító vezető szerve üléseinek helyét és idejét, a döntés tartalmát és hatályát, a jelenlévőket és az általuk képviselt szavazati jog mértékét, és amelyből a döntést támogatók és ellenzők számaránya (és ha nem titkos, személye) megállapítható.

1. **Ügyvezető**

8.1 A Társaság ügyeinek vitelét és a Társaság képviseletét az ügyvezető látja el. Az Alapító úgy rendelkezik, hogy a Társaságnak egy ügyvezetője van. Az ügyvezető tevékenységét munkaviszonyban látja el.

8.2 A Társaság ügyvezetője 2009. július 6-tól 2016. január 31-ig:

név: Puskás Tamás

anyja születési neve: Kiss Lenke

születési hely, idő: Budapest, 1959.09.15.

adóazonosító jele: 8338590460

lakcíme: 1025 Budapest, Krecsányi I. utca 6.

8.3 Az ügyvezető képviseleti jogosultsága önálló, így önállóan képviseli a Társaságot harmadik személyekkel szemben, valamint a bíróságok és más hatóságok előtt.

* 1. *Az ügyvezető felelősségére a Ptk. 3: 24.§, 3: 117-118.§, 6:541. §-aiban foglaltak az irányadók****.***

*8.5 Az Alapító a vezető tisztségviselő részére írásban utasítást adhat, amelyet a vezető tisztségviselő végrehajtani köteles.*

8.6 Az Alapító az ügyvezető hatáskörét a jogszabályban meghatározott esetben és körben és módon vonhatja el, vagy korlátozhatja.

8.7 A Társaság dolgozói vonatkozásában a munkáltatói jogokat az ügyvezető gyakorolja.

8.8 Az ügyvezető tevékenységéért díjazásban részesül, melynek megállapítása az Alapító hatáskörébe tartozik.

8.9 Az ügyvezető kötelességei különösen:

1. a Társaság tagjairól nyilvántartást (tagjegyzéket) vezet;
2. az üzleti könyveket szabályszerűen vezeti;
3. a Társaság ügyeiről az Alapítónak felvilágosítást, tájékoztatást ad;
4. a Társaság beszámolójáról, vagyonkimutatásának és közhasznúsági mellékletének elkészítéséről gondoskodik;
5. az Alapító okirat módosítását és a törvényben előírt más adatokat, valamint azok változását bejelenti a Cégbíróságnál;
6. az Alapító által hozott döntések nyilvántartását naprakészen vezeti, gondoskodik a döntések nyilvánosságra hozataláról. Az ügyvezető az Alapítói döntéseket, határozatokat a Határozatok Könyvébe köteles bevezetni. A határozatot el kell látni keltezéssel, folyamatos sorszámmal;
7. gondoskodik a társaság működésével kapcsolatosan keletkezett iratokba való betekintésről, illetve azokról felvilágosítást ad.
8. ellátja az egyéb, jogszabályban, vagy az Alapító által meghatározott feladatait

8.10 Az ügyvezető a Társaság ügyvezetését az ilyen tisztséget betöltő személytől elvárható fokozott gondossággal, a Társaság érdekeinek elsődlegessége alapján köteles ellátni. *A jogszabályok, az alapító okirat, a legfőbb szerv által hozott határozatok, illetve ügyvezetési tevékenysége során a jogi személynek okozott károkért a szerződésszegéssel okozott kárért való felelősség szabályai szerint felel a jogi személlyel szemben.*

8.11 Az ügyvezetői tisztségviselői feladat csak személyesen látható el, képviseletnek nincs helye.

*8.12 [törölve]*

8.13 Az ügyvezető köteles az üzleti titkot megőrizni.

**9. Felügyelő Bizottság**

* 1. A Felügyelő Bizottság három tagból áll:

*Név: Rákosiné Kálmán Ibolya*

*Anyja születési neve: Átyim Piroska*

*Lakcím: 1238 Budapest, Török u. 42.*

*Megbízatása 2015.január 1-jétől 2019. október 31-ig szól.*

*Név: Mándoki Andor László*

*Anyja születési neve: Iring Aranka*

*Lakcím: 1112 Budapest, Eper u. 54. I/4.*

*Megbízatása: 2015. január 1-jétől 2019. október 31-ig szól.*

*Név: Dávid János György*

*Anyja születési neve: Wolff Erzsébet Sarolta*

*Lakcím: 1125 Budapest, Diósárok u. 2. I/1.*

*Megbízatása: 2015. január 1-jétől 2019. október 31-ig szól.*

9.2 A felügyelő bizottsági taggá megválasztott személy az új tisztsége elfogadásától számított 15 napon belül azokat a gazdasági társaságokat, amelyeknél már vezető tisztségviselő, felügyelő bizottsági tag, írásban tájékoztatni köteles.

9.3 A Felügyelő Bizottság feladata, hatásköre:

1. megvizsgálja és véleményezi az Alapító kizárólagos hatáskörébe tartozó valamennyi előterjesztést,
2. írásbeli jelentést készít az éves beszámolóról, a közhasznúsági mellékletről,
3. ellenőrzi a társaság működését, gazdálkodását, és ennek során az ügyvezetőtől jelentést, a szervezet munkavállalóitól pedig tájékoztatást, felvilágosítást kérhet, illetve a társaság könyveibe és irataiba betekinthet, azokat megvizsgálhatja,
4. ellenőrzi a vagyonmérleg-, vagyonleltár tervezeteket,
5. *véleményezi az olyan szerződések megkötését, amelyet a Társaság az ügyvezetőjével, vagy azok közeli hozzátartozójával (Ptk. 8:1.§ (1) bekezdés 1. pont) köt,*
6. véleményezi az ügyvezetésnek az *állandó könyvvizsgáló* személyére tett javaslatát
7. átalakulás esetén ellenőrzi a vagyonmérleg-, vagyonleltár tervezeteket

9.4 A Felügyelő Bizottság testületként jár el. A Felügyelő Bizottság – ha törvény, vagy az Alapító eltérően nem rendelkezik – tagjai sorából választ elnököt (szükség esetén elnökhelyettest vagy elnökhelyetteseket).

*9.5 A Felügyelő Bizottság határozatképes, ha mindhárom tagja jelen van. Határozatait egyszerű szótöbbséggel hozza.*

9.6 A Felügyelő Bizottság ülését az elnök hívja össze és vezeti. A Bizottság ülését – az ok és a cél megjelölésével – az Alapító vagy a Felügyelő Bizottság bármely tagja írásban kérheti az elnöktől. A Felügyelő Bizottság elnöke a kérelem kézhezvételét követően haladéktalanul köteles intézkedni a Bizottság ülésének a lehető legkorábbi időpontra történő összehívásáról. Ha az elnök nem tesz eleget a kérelemnek, a bizottsági tag vagy az Alapító maga jogosult azt összehívni.

9.7 A Felügyelő Bizottság egyebekben az Ügyrendjét maga állapítja meg, melyet az alapító hagy jóvá.

9.8 Ha a Felügyelő Bizottság tagjainak száma az Alapító okiratban meghatározott létszám alá csökken, vagy nincs, aki az ülését összehívja, a Társaság ügyvezetője a Felügyelő Bizottság rendeltetésszerű működésének helyreállítása érdekében köteles értesíteni az Alapítót.

9.9 Ha a Felügyelő Bizottság a közhasznú tevékenység folytatásának feltételeiről kötött szerződés megszegését észleli, köteles haladéktalanul tájékoztatni az alapítót.

9.10 A Felügyelő Bizottság egyes ellenőrzési feladatok elvégzésével bármely tagját megbízhatja, illetve az ellenőrzést állandó jelleggel is megoszthatja tagjai között. Az ellenőrzés megosztása nem érinti a felügyelő bizottsági tag felelősségét, sem azt a jogát, hogy az ellenőrzést más, a Felügyelő Bizottság ellenőrzési feladatkörébe tartozó tevékenységre is kiterjessze.

* 1. *A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben.(Ptk. 3:28.§)*

9.12 A Felügyelő Bizottság köteles az ügyvezetőt tájékoztatni és az alapító döntését kezdeményezni, ha arról szerez tudomást, hogy

1. a Társaság működése során olyan jogszabálysértés, vagy a Társaság érdekeit egyébként súlyosan sértő esemény (mulasztás) történt, amelynek megszüntetése, vagy következményeinek elhárítása, illetve enyhítése az ügyvezető, illetve az Alapító döntését teszi szükségessé;
2. a vezető tisztségviselők felelősségét megalapozó tény merült fel.

9.13 Ha a Felügyelő Bizottság megítélése szerint az ügyvezetés tevékenysége jogszabályba, az alapító okiratba, illetve a gazdasági társaság legfőbb szervének határozataiba ütközik, vagy egyébként sérti a gazdasági társaság, illetve az Alapító érdekeit, összehívja a gazdasági társaság legfőbb szervének rendkívüli ülését, és javaslatot tesz annak napirendjére.

9.14 Az Alapító vezető szervét a Felügyelő Bizottság indítványára – annak megtételétől számított 30 napon belül – össze kell hívni. E határidő eredménytelen eltelte esetén a vezető szerv összehívására a Felügyelő Bizottság is jogosult.

9.15 Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi felügyeletet ellátó szervet.

9.16 A Felügyelő Bizottság tagja az Alapító legfőbb szervének ülésén tanácskozási joggal részt vesz, tekintettel a Társaság egyszemélyes jellegére.

* 1. *A Felügyelő bizottság tagjai személyesen kötelesek eljárni, képviseletnek e tevékenységben nincs helye. A Felügyelő Bizottság tagja a Társaság ügyvezetésétől független, tevékenysége során nem utasítható. (Ptk. 3: 26.§. (3) bekezdés)*
	2. *A Felügyelő Bizottság tájékoztatásra, felvilágosításra vonatkozó kérésének az ügyvezető, illetve a Társaság vezető állású munkavállalói kötelesek – a kérdés összetettségétől függően – 8, 15 vagy 30 napon belül eleget tenni. A Bizottság a kérdés feltevéséről szóló írásbeli megkeresésében határozza meg ezen időtartamok közül a válasz elvárt mélységéhez, bonyolultságához mért határidőt, melyre a megkeresett írásban és határidőn belül köteles válaszát megadni, adatokat szolgáltatni. (Ptk. 3:27.§ (2) bekezdése)*

9.19 A Felügyelő Bizottság kezdeményezheti a társasági *állandó könyvvizsgálónak* a bizottság ülésén történő meghallgatását.

1. ***Állandó könyvvizsgáló***

10.1 A Társaság *állandó könyvvizsgálója*:

könyvvizsgáló szervezet neve: CONSULTATIO Gazdasági és Adóügyi Tanácsadó Kft.

székhelye: 1121 Budapest, Zugligeti út 6.

cégjegyzékszáma: 01-09-062748

MKVK névjegyzék száma: 000071

könyvvizsgálatért személyében is felelős: Dr. Knapp József

lakcím: 1125 Budapest, Óra köz 5.

anyja születési neve: Lapatinszki Eleonóra

MKVK tagsági szám: 003909

Megbízatásának időtartama: 2009. július 6-tól2016. május 31-ig szól.

10.2 Az *állandó könyvvizsgáló* személyére az ügyvezető, a Felügyelő Bizottság egyetértésével tesz javaslatot.

10.3 Az *állandó könyvvizsgálói* megbízás elfogadásának az minősül, ha az *állandó könyvvizsgáló* megválasztását követő kilencven napon belül megbízási szerződést köt az ügyvezetővel. A határidő eredménytelen elteltével az *állandó könyvvizsgáló* megválasztása hatálytalanná válik és a legfőbb szervnek másik *állandó könyvvizsgálót* kell választania.

10.4 A gazdasági társaság legfőbb szerve által választott *állandó könyvvizsgáló* feladata, hogy gondoskodjon a számviteli törvényben meghatározott könyvvizsgálat elvégzéséről, és ennek során mindenekelőtt annak megállapításáról, hogy a gazdasági társaság számviteli törvény szerinti beszámolója megfelel-e a jogszabályoknak, továbbá megbízható és valós képet ad-e a társaság vagyoni és pénzügyi helyzetéről, működésének eredményéről.

10.5 Az *állandó könyvvizsgáló* véleményének meghallgatása nélkül a számviteli törvény szerinti beszámolóról a Társaság Alapítója nem hozhat döntést. Az *állandó könyvvizsgálót* a Társaság Alapítójának a társaság számviteli törvény szerinti beszámolóját tárgyaló ülésére meg kell hívni, az *állandó könyvvizsgáló* az ülésen köteles részt venni.Emellett az *állandó könyvvizsgáló* a társaság Alapítója elő terjesztett minden lényeges üzleti jelentést köteles megvizsgálni abból a szempontból, hogy az valós adatokat tartalmaz-e, illetve megfelel-e a jogszabályi előírásoknak.

10.6 Az *állandó könyvvizsgáló* kérheti, hogy a felügyelőbizottság az általa javasolt ügyet tűzze napirendjére, illetve, hogy a felügyelőbizottság ülésén tanácskozási joggal részt vehessen.

10.7 Az *állandó könyvvizsgáló* betekinthet a Társaság könyveibe, az ügyvezetőtől, a Felügyelő Bizottság tagjaitól, illetve a Társaság munkavállalóitól felvilágosítást kérhet, a Társaság bankszámláját, pénztárát, értékpapír- és áruállományát, szerződéseit megvizsgálhatja.

10.8 Az *állandó könyvvizsgáló* köteles a Társaság ügyeivel kapcsolatos üzleti titkot megőrizni.

10.9 Ha az *állandó könyvvizsgáló* megállapítja, illetve egyébként tudomást szerez arról, hogy a Társaság vagyonának jelentős mértékű csökkenése várható, illetve olyan tényt észlel, amely a vezető tisztségviselők vagy a Felügyelő Bizottság tagjainak e törvényben meghatározott felelősségét vonja maga után, köteles a társaság Alapítója vezető szervének összehívását kérni.

*10.10 Ha a Társaság Alapítójának vezető szervét nem hívják össze, vagy a vezető szerv a jogszabályok által megkívánt döntéseket nem hozza meg, az állandó könyvvizsgáló köteles a feltárt körülményekről a jogi személy törvényességi felügyeletét ellátó nyilvántartó bíróságot értesíteni.*

1. **Összeférhetetlenségi szabályok**
	1. *Az Alapító vezető szervének határozathozatalában – a társaságot érintő döntéshozatala során – nem vehet részt az a személy aki, vagy akinek közeli hozzátartozója (Ptk. 8:1.§ (1) bek. 1. pont), élettársa a határozat alapján*
2. *kötelezettség vagy felelősség alól mentesül, vagy*
3. *bármilyen más előnyben részesül, illetve a megkötendő jogügyletben egyéként érdekelt.*

11.2 Nem minősül előnynek a Társaság mint közhasznú szervezet célszerinti juttatásai keretében a bárki által igénybe vehető nem pénzbeli szolgáltatás.

11.3 A közhasznú szervezet megszűntét követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt, – annak megszűntét megelőző két évben legalább egy évig – ,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette, illetőleg törölte.

11.4 A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

11.5 A vezető tisztségviselő az új vezető tisztségviselői megbízás elfogadásától számított tizenöt napon belül azokat a társaságokat ahol már vezető tisztségviselő vagy felügyelő bizottsági tag, írásban tájékoztatni köteles.

11.6 Nem lehet gazdasági társaság vezető tisztségviselője az, akit bűncselekmény elkövetése miatt jogerősen szabadságvesztés-büntetésre ítéltek, amíg a büntetett előélethez fűződő hátrányos jogkövetkezmények alól nem mentesül.

11.7 Akit jogerős bírói ítélettel a vezető tisztség gyakorlásától eltiltottak, e tilalom hatálya alatt nem lehet vezető tisztségviselő. Akit valamely más foglalkozástól jogerős bírói ítélettel eltiltottak, az ítélet hatálya alatt az abban megjelölt tevékenységet főtevékenységként folytató gazdasági társaságban nem lehet vezető tisztségviselő.

11.8 A gazdasági társaságnak megszüntetési eljárás során való törlését követő öt évig nem lehet más gazdasági társaság vezető tisztségviselője az a személy, aki a megszüntetési eljárás megindításának időpontjában, a törlés évében, vagy a törlést megelőző évben a gazdasági társaságnál vezető tisztségviselő, kizárólagos vagy többségi befolyást biztosító részesedéssel rendelkező tag volt.

* 1. *Nem lehet más gazdasági társaság vezető tisztségviselője az a személy, akinek - mint a jogutód nélkül megszűnt gazdálkodó szervezet vezető tisztségviselőjének, kizárólagos vagy többségi befolyást biztosító részesedéssel rendelkező tulajdonosának - felelősségét a jogutód nélküli megszüntetést eredményező eljárás során ki nem elégített követelésekért a bíróság a csődeljárásról és a felszámolási eljárásról szóló 1991. évi XLIX. törvény (Cstv.) vagy a cégbírósági eljárásról és a végelszámolásról szóló 2006. évi V. törvény (Ctv.) alapján indított eljárásban jogerősen megállapította, és a jogerős bírósági határozat szerinti helytállási kötelezettség alapján a fizetési kötelezettségeit nem teljesítette, feltéve, hogy a vele szembeni végrehajtás eredménytelen volt.*
	2. *Nem lehet gazdasági társaság vezető tisztségviselője, akivel szemben a cégbíróság törvényességi felügyeleti eljárásban pénzbírságot szabott ki, és jogerős bírósági határozat szerinti fizetési kötelezettségét nem teljesítette, feltéve, hogy vele szemben a végrehajtás eredménytelen volt.*

11.11 A fenti esetekben a tilalom hatálya a végrehajtási eljárás időtartama és az annak eredménytelenségétől számított öt év. Eredménytelennek minősül a végrehajtási eljárás, ha a bírósági végrehajtásról szóló törvényben meghatározott végrehajtói letiltás nem vezet eredményre és az adósnak nincs a bírósági végrehajtásról szóló törvény alapján lefoglalható vagyontárgya.

*11.12. A Társaság ügyvezetője és közeli hozzátartozója (Ptk. 8:1.§ (1) bek. 1. pont), valamint élettársa a Társaságnál a Felügyelő Bizottság tagjává nem választható meg.*

* 1. *Az ügyvezető köteles az Alapítónak bejelenteni, ha a közeli hozzátartozója (Ptk. 8:1.§ (1) bek. 1. pont) tagja lett a munkáltatóéval azonos, vagy ahhoz hasonló tevékenységet folytató, vagy a munkáltatóval rendszeres gazdasági kapcsolatban álló gazdasági társaságnak, illetőleg vezetőként munkaviszonyt vagy munkavégzésre irányuló egyéb jogviszonyt létesített az ilyen tevékenységet folytató munkáltatónál.*
	2. *Az ügyvezető, - a nyilvánosan működő részvénytársaságban való részvényszerzés kivételével - nem szerezhet részesedést a gazdasági társaságéval azonos tevékenységet főtevékenységként megjelölő gazdasági társaságban, továbbá nem lehet vezető tisztségviselő a társaságéval azonos főtevékenységet végző más gazdasági társaságban, illetve szövetkezetben, kivéve, ha ezt a jelen alapító okirat lehetővé teszi vagy az Alapító ehhez hozzájárul.*
	3. *Az ügyvezető és közeli hozzátartozója [Ptk. 8:1.§ (1) bek. 1. pont] valamint élettársa nem köthet a saját nevében vagy javára a társaság főtevékenysége körébe tartozó ügyleteket, kivéve, ha ezt a jelen Alapító okirat megengedi.*

*11.16. [törölve]*

*11.17. Nem lehet a Felügyelő Bizottság elnöke vagy tagja, illetve állandó könyvvizsgáló az a személy, aki*

1. *a döntéshozó szerv, illetve az ügyvezető szerv elnöke vagy tagja,*
2. *a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,*
3. *a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást -, illetve*
4. *az a)-c) pontban meghatározott személyek közeli hozzátartozója.*

11.18 Nem lehet *állandó könyvvizsgáló* a társaság Alapítója, a Társaság vezető tisztségviselője, és felügyelő bizottsági tagja, valamint ezek közeli hozzátartozója, élettársa, továbbá a Társaság munkavállalója, e jogviszonya, illetve minősége fennállta idején, valamint annak megszűntetésétől számított három évig.

11.19 Ha az *állandó könyvvizsgáló* gazdálkodó szervezet, a személyi összeférhetetlenségi előírásokat a könyvvizsgálói tevékenységet végző személyen kívül a gazdálkodó szervezet Alapítójára, vezető tisztségviselőjére, és vezető állású munkavállalójára is alkalmazni kell.

11.20 Az *állandó könyvvizsgáló* nem nyújthat a gazdasági társaság részére olyan szolgáltatást, amely a jogszabály szerinti közérdekvédelmi feladata tárgyilagos és független módon történő ellátását veszélyeztetheti. Külön törvény határozza meg a társaság *állandó könyvvizsgálója* által végezhető kiegészítő tevékenységek körét, a szolgáltatásnyújtás feltételeit és korlátait.

11.21 A Társaság ügyvezetője és közeli hozzátartozója ugyanannál a Társaságnál a Felügyelő Bizottság tagjává, *állandó könyvvizsgálójává* nem választható.

* 1. Jogszabály az összeférhetetlenség további eseteit is megállapíthatja.

**12. Cégjegyzés**

12.1 Az ügyvezető cégjegyzési joga – a bankszámla feletti rendelkezés tekintetében is – önálló.

12.2 A cégjegyzés akként történik, hogy az előírt, előnyomott, vagy nyomtatott cégnév fölé az ügyvezető önállóan írja nevét az aláírási címpéldány***,*** illetve aláírás-minta szerint.

**13. A Társaság nyilvánossága**

13.1 Nyilvánosak:

* a társaság alapdokumentumai,
* a társaság éves beszámolója, a közhasznúsági melléklet,
* a társadalmi közös szükséglet kielégítéséért felelős szervvel kötött szerződés,
* a társaság működésével kapcsolatos iratok,
* az Alapító döntéseihez szükséges ügyvezető írásos véleménye, a Felügyelő Bizottság írásos véleménye, valamint az Alapító üléseiről készült jegyzőkönyv, illetve annak kivonata, valamint az Alapító határozata,
* a jogszabály által nyilvánosnak minősített egyéb adatok, iratok.

13.2 Az ügyvezető a Társaság tevékenységével és gazdálkodásával kapcsolatban köteles az Alapító döntéshozatala előtt a nyilvánosság biztosítása érdekében a szolgáltatás igénybe vevői körét olyan határidővel értesíteni, illetve tájékoztatni, amellyel a nyilvánosság biztosítása nem hiúsítható meg. Az értesítés közvetlenül a szolgáltatás név szerint ismert igénybevevőjének írásbeli megkeresésével, illetve a Társaság székhelyén felállított faliújságon és a honlapon 30 napra történő közzététellel történik. Az értesítést, illetve a tájékoztatást a társaság honlapján is közzé kell tenni.

13.3 A Társaság köteles a számviteli törvény szerinti beszámolóját, valamint a közhasznúsági mellékletét a külön jogszabályban meghatározott módon a Cégbíróságnál letétbe helyezni és egyidejűleg honlapján közzétenni. Ugyancsak köteles letétbe helyezni az Alapító és a Társaság között létrejött valamennyi szerződést (Közszolgáltatási szerződés/ Fenntartói megállapodás, Bérleti szerződés, stb.), valamint az Alapító által alkotott Javadalmazási szabályzatot.

* 1. *A társaság működésével kapcsolatos iratokba munkaidőben, a társaság székhelyén bárki betekinthet, saját költségére másolatot készíthet. A keletkezett iratokba történő betekintés iránti kérelmet írásban kell benyújtani, vagy azt személyesen kell kérni a társaság székhelyén. Az ügyvezető a betekintést a kérelem kézhezvételétől számított 8. munkanappal bezárólag köteles teljesíteni. Az ügyvezető az iratbetekintésről külön nyilvántartást vezet, melyből megállapítható a kérelmező neve, a kért irat megnevezése, a kérelem teljesítésének ideje. Az ügyvezető akadályoztatása esetén köteles helyettesről gondoskodni. Az iratbetekintés biztosítása során az ügyvezető a személyiségi jogok, illetve a személyes adatok védelmére vonatkozó rendelkezéseket köteles betartani. Az információs önrendelkezési jogról és az információszabadságról szóló 2011. évi CXII. tv. 27.§ (3) bekezdése szerinti közérdekből nyilvános adat vonatkozásban a betekintést és a felvilágosítást nem tagadhatja meg.*

13.5 A Társaság éves beszámolója, a közhasznúsági melléklet és a társadalmi közös szükséglet kielégítéséért felelős szervvel kötött szerződés megtekinthető az előző pontban meghatározott feltételekkel. A Társaság éves beszámolója, és a jogszabályban meghatározott okiratok megtekinthetők a társaság székhelye szerint illetékes cégbíróságon is.

13.6 Az ügyvezető a Társaság alapdokumentumainak, tevékenységével és gazdálkodásával kapcsolatos iratoknak (számviteli törvény szerinti beszámoló, közhasznúsági melléklet), valamint a jogszabályok által kötelezően nyilvánosságra hozandó adatoknak a közzétételéről a Társaság honlapján történő megjelenítésével is gondoskodik.

13.7 Az Alapító döntéseihez szükséges előzetes írásos vélemények ügyvezetői vélemény, a Felügyelő Bizottság írásos véleménye, a felelős személyek véleménye), valamint az Alapító üléséről készült jegyzőkönyv, illetve annak kivonata, valamint az Alapító határozata nyilvános.

13.8 Ugyanezen iratok nyilvánosságát a Társaság, az Alapító Okirat jelen Fejezetében foglaltak szerinti valamennyi egyéb módon is biztosítja.

13.9 Az Alapító döntéshozó szerve üléséről készült jegyzőkönyvek, illetve döntések nyilvánosságát az Alapító a Fővárosi Önkormányzat mindenkor hatályos Szervezeti és Működési Szabályzatáról szóló rendelete, a határozatok nyilvánosságra hozatalának szabályai szerint is biztosítja.

**14. A Társaság időtartama, üzleti év**

14.1 A Társaság határozatlan időre jött létre.

14.2 A Társaság első üzleti éve a Társaság működése megkezdésének napján kezdődik és ugyanezen év december 31. napjáig tart. Ezt követően a Társaság üzleti éve a naptári évvel egyező. Minden év április 30-ig a megelőző év mérlegét az ügyvezető köteles az Alapító elé terjeszteni.

14.3 A Társaság működéséről a külön jogszabályok előírásai szerinti üzleti könyveket kell vezetni, és azokat az üzleti év végén le kell zárni. Az üzleti év végével az ügyvezető a Társaság gazdálkodásáról mérleget, a gazdálkodás eredményéről vagyonkimutatást készít az Alapító számára.

14.4 A Társaság közhasznú jellegéből eredően köteles a cél szerinti tevékenységéből, illetve a közhasznú tevékenységét kiegészítő, gazdasági-vállalkozási tevékenységéből származó bevételeit és ráfordításait elkülönítetten nyilvántartani, egyebekben a reá vonatkozó könyvvezetési szabályokat kell alkalmazni.

14.5 Az Alapító kizárólagos hatáskörébe tartozik annak eldöntése, hogy a keletkezett nyereséget, illetve annak mely részét hogyan használja fel, figyelemmel arra, hogy a társaság tevékenységéből származó nyereség nem osztható fel, az csak a jelen Alapító okiratban rögzített tevékenységre fordítható.

**15. A Társaság megszűnése**

* 1. A társaság megszűnik, ha
1. elhatározza a Társaság jogutód nélküli megszűnését,
2. elhatározza jogutódlással történő megszűnését, így más nonprofit gazdasági társasággal egyesül, vagy több nonprofit gazdasági társasággá válik szét;
3. a Cégbíróság a Ctv.-ben meghatározott okok miatt megszünteti;
4. jogszabály így rendelkezik.

* 1. A Társaság a cégjegyzékből való törléssel szűnik meg.

15.3 Ha a Társaság jogutód nélkül szűnik meg, úgy a tartozások kiegyenlítése után a társaság tagja részére csak a megszűnéskori saját tőke összege adható ki, legfeljebb a tag vagyoni hányadának teljesítéskori értéke erejéig. Amennyiben a jogutód nélküli megszűnés az Alapító döntésén alapul, úgy köteles a fentiek szerint megmaradó vagyon sorsát illetően – az Alapító Okirat módosítása útján - is rendelkezni. Ilyen rendelkezés hiányában a Cégbíróság a megmaradt vagyont a Nemzeti Együttműködési Alap támogatására fordítja.

1. **Egyéb rendelkezések**

16.1. A Társaság működése [az eddigi tevékenységéből, a Cégbíróságnál letétbe helyezett Közszolgáltatási szerződéséből (és annak módosításaiból), a minden évben letétbe helyezett és nyilvánosságra hozott számviteli beszámolóiból és közhasznúsági jelentéseiből kitűnően], valamint Alapító okirata megfelel az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény szerinti feltételeknek. Ezért e törvény 75.§ (5) bekezdése alapján kezdeményezi a Társaság a jelenleg nyilvántartott „kiemelten közhasznú” fokozata helyett az e törvény szerinti közhasznú jogállás megállapítását és bejegyzését.

16.2. Amennyiben a Társaság közhasznú jogállása megszűnik, úgy köteles köztartozásait rendezni, illetőleg a közszolgáltatási szerződéséből eredő kötelezettségeit időarányosan teljesíteni.

*16.3. Jelen Alapító okiratban nem szabályozott kérdésekben a Polgári Törvénykönyvről szóló 2013. évi V. tv. (Ptk.), a köztulajdonban álló gazdasági társaságok takarékosabb működéséről szóló 2009. évi CXXII. törvény, az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (Emtv.) valamint a cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) rendelkezései az irányadóak.*

Budapest, 2015……………………………

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Alapító Budapest Főváros Önkormányzata

 Tarlós István főpolgármester megbízásából

 **Szalay-Bobrovniczky Alexandra**

 **főpolgármester- helyettes**

Láttam: főjegyző megbízásából

**Bárdonné dr. Benda Mónika**

 aljegyző

|  |  |
| --- | --- |
| **Záradék**Alulírott jogi képviselő, az Alapító által hozott ………/2015. (……) sz. határozat alapján a fenti napon aláírt alapító okirat módosítást, a Társaság megbízásából egységes szerkezetbe foglaltam és ellenjegyzem:Az ellenjegyzéssel igazolom, hogy az Alapító Okirat szövege mindenben megfelel a létesítő okirat módosítások alapján hatályos tartalmának.Budapest, 2015. ………………………………………………………….. Lits Ügyvédi Iroda dr. Lits György ügyvéd1013 Budapest, Pauler u. 17. II/3.2015………………………………. |  |